google/wiki40b huggingface dataset:
Τζελαλεντίν Ρουμί

Τα ονόματα του Ρουμί

Το όνομά του Jalal-Al-Din Rumi προέρχεται από το πλήρες όνομα Jalal al-Din Mohammad Ibn Mohammad Ibn Mohammad Ibn Husain al-Rumi, (Περσικά:  مولانا جلال الدين محمد رومي‎ ​
, τουρκικά: Mevlânâ Celâleddin Mehmed Rumi). Από τους συγχρόνους του, του δόθηκε το όνομα «Μεβλανά» που σημαίνει «ο δάσκαλός μας». Έτσι λοιπόν τον αποκαλούσαν και Μεβλανά Τζελαλεντίν (όπως φαίνεται και στην τουρκική έκδοση του ονόματός του) ή και Muhammad Balkhī (Περσικά: محمد بلخى‎ ​
) ("ο Μωάμεθ από τη Μπαλχ"), στα περσικά. Αναφέρεται επίσης και απλά ως Ρουμί. Το τελευταίο αυτό κομμάτι του ονόματός του, Ρουμί, σημαίνει Ρωμαίος, Ρωμιός, προερχόμενος από τη χώρα των Ρουμ, όπως ήταν γνωστή στους Σελτζούκους η βυζαντινή Μικρά Ασία (Ανατολία).

Η ζωή του

Γεννήθηκε το 604 έτος Εγίρας (1207 μ.Χ.) στην πόλη Μπαλχ (τότε μέρος του Μεγάλου Χορασάν, στο σημερινό Αφγανιστάν) και πέθανε στο Ικόνιο (σημερινή Κόνια της Τουρκίας) το 1273. Έγραψε τα ποιήματά του στα περσικά και τα έργα του διαβάζονται στο Ιράν, αλλά και το Αφγανιστάν, όπου μιλιέται η γλώσσα νταρί, διάλεκτος της περσικής γλώσσας. Έζησε το μεγαλύτερο μέρος της ζωής του στην Αυτοκρατορία των Σελτζούκων και ιδιαίτερα στο Σουλτανάτο του Ρουμ, δηλαδή το Σουλτανάτο των Σελτζούκων του Ικονίου.
Ο πατέρας του, Μπαχά αντ-Ντιν (Baha ad-Din) ήταν φημισμένος λόγιος. Υπό την κηδεμονία του ο Ρουμί έλαβε την πρώτη του μόρφωση από τον Σιεντ Μπουρχάν-αντ-Ντιν (Syed Burhan-ad-Din). Όταν έγινε 18 ετών, η οικογένεια ξεφεύγοντας από τις επιδρομές των Μογγόλων, μετά από αλλεπάλληλες μεταναστεύσεις εγκαταστάθηκε στο Ικόνιο, και στην ηλικία των 25 ο Ρουμί πήγε στη Δαμασκό για να συμπληρώσει την εκπαίδευσή του.
Στο μυστικισμό τον εισήγαγε ένας περιπλανώμενος δερβίσης, ο Σαμσουντίν από την Ταυρίδα. Ο Ρουμί είναι ο συγγραφέας ενός εξάτομου διδακτικού έπους, του Μασναβί (Mathnawi) ή "Masnavi-ye Manavi", που αποκαλείται ενίοτε από ορισμένους λόγιους και "Qur'an-e Farsi", δηλαδή "Κοράνιο στα περσικά". Έγραψε επίσης και διαλόγους Φιχί μα Φιχί (Fihi ma Fihi), που γράφτηκαν για να εισάγουν τους μαθητές του στη μεταφυσική. Το συνολικό ποιητικό έργο του άσκησε βαθιά επίδραση σε όλες τις μορφές αισθητικής έκφρασης του ισλαμικού κόσμου και κυριαρχείται από την απόλυτη αγάπη προς τον Θεό.
Η διδασκαλία του καλούσε ανθρώπους από οποιαδήποτε πίστη, θεωρώντας ότι ο Θεός Μουσουλμάνων, Χριστιανών και Εβραίων είναι ένας.
Όταν πέθανε, στις 17 Δεκεμβρίου του 1273, άνθρωποι από πέντε διαφορετικές πίστεις και θρησκείες ακολούθησαν τη νεκρική πομπή του. Η νύχτα της ταφής ονομάστηκε Σεμπούλ Αρούζ (Sebul Arus), δηλαδή Νύχτα της Ένωσης. Από τότε οι Μεβλεβί Ντερβίς κράτησαν αυτή την ημερομηνία ως γιορτή.
Ρατζντάνι Ουνναγιάν Καρτριπάκχα

Το Ρατζντάνι Ουνναγιάν Καρτριπάκχα, ή RAJUK – κυριολεκτικά Αρχή Ανάπτυξης Πρωτεύουσας της Κυβέρνησης του Μπαγκλαντές είναι Μπανγκλαντεσιανός δημόσιος οργανισμός που είναι υπεύθυνος για το συντονισμό της αστικής ανάπτυξης στην Ντάκα του Μπαγκλαντές. Η RAJUK απαρτίζεται από διάφορους δημόσιους υπαλλήλους, πολεοδόμους, αστικούς διαχειριστές, μηχανικούς και αρχιτέκτονες. 
Είναι το Εθνικό Επιτακτικό Συμβούλιο για το σχεδιασμό κτιρίων, κτημάτων και πόρων, κατανομή οικοπέδων, και εγκρίσεις κατασκευής τόσο από το δημόσιο όσο και από ιδιωτικούς φορείς. Χρησιμοποιεί τον Κανόνα Εταιρείας Βελτίωσης της Ντάκα (την Κατανομή της Γης)  του 1969 και Την Πράξη Βελτίωσης της Πόλης του 1953, δημιουργημένες πριν την Ανεξαρτησία του Μπανγκλαντές.

Δραστηριότητες

Εκτελεί κινήσεις εναντίον πολεοδομικών παραβάσεων στην Ντάκα. Αυτό είναι δύσκολο, καθώς η αστυνόμευση της παράνομης ανάπτυξη είναι περιορισμένη.
Henkel

Ιστορία

Η εταιρεία ιδρύθηκε το 1876 στο Aachen ως Henkel & Cie από τον Fritz Henkel (έναν 28χρονο έμπορο που ενδιαφέρεται για την επιστήμη) και δύο ακόμη συνεργάτες. Πώλησαν το πρώτο του προϊόν, "Universalwaschmittel", ένα απορρυπαντικό που βασίζεται σε πυριτικό άλας.
Το 1878, για να επωφεληθεί από τις καλύτερες συγκοινωνιακές συνδέσεις και τις ευκαιρίες πώλησης, η Henkel μετεγκαταστάθηκε στην Ντίσελντορφ στο Ρήνο (η σημερινή της τοποθεσία). Το Ντίσελντορφ ήταν η πύλη προς την περιοχή του Ρουρ, η οποία έγινε η σημαντικότερη βιομηχανική περιοχή της Γερμανικής Αυτοκρατορίας από τον 19ο αιώνα και μετά. Εκείνη τη χρονιά, εμφανίστηκε το πρώτο γερμανικό απορρυπαντικό εμπορικού σήματος: η Bleich-Soda της Henkel, μια οικονομικά προσιτή τιμή που παρέχεται σε ανθεκτικές χάρτινες σακούλες. Κατασκευάστηκε από ύαλο και σόδα, ήταν το αποτέλεσμα της έρευνας του Fritz Henkel. Η σόδα λήφθηκε από τη Matthes & Weber στο Duisburg (η Henkel αγόρασε την εταιρεία αυτή το 1917 και την πώλησε το 1994).
Το 1879, ο Fritz Henkel εισήλθε ως μοναδικός ιδιοκτήτης στο μητρώο εταιρειών. Οι πωλήσεις της Bleaching Soda της Henkel αυξήθηκαν τόσο γρήγορα ώστε μέσα σε ένα χρόνο το εργοστάσιο που ενοικιάστηκε στην Schützenstraße στο Ντίσελντορφ ήταν ανίκανο να καλύψει τη ζήτηση. Η Fritz Henkel αποφάσισε να κατασκευάσει το δικό της εργοστάσιο με σιδηροδρομική σύνδεση.
Το 1883, για να βελτιώσει τη ρευστότητα και να αξιοποιήσει καλύτερα το προσωπικό πωλήσεων της εταιρείας, ο Fritz Henkel αποφάσισε να πουλήσει εμπορεύματα εκτός από τα απορρυπαντικά του. Οι πωλήσεις ξεκίνησαν το 1884. Το φάσμα περιελάμβανε το χρωματιστικό ultramarine, το γυαλιστερό άμυλο, το υγρό καθαριστικό, το βάζο για τον καθαρισμό, το εκχύλισμα βοδινού και το μπαχαρικό. Πολύ σύντομα η Henkel ανέπτυξε τη διεθνή παρουσία της - το 1886, η Henkel άνοιξε το πρώτο διεθνές γραφείο πωλήσεων στην Αυστρία. Ο Carl Pathe είχε πάει στη Βιέννη ως εκπρόσωπος το προηγούμενο έτος. Το 1893, η Henkel καθιέρωσε τους πρώτους επιχειρηματικούς δεσμούς της με την Αγγλία και την Ιταλία.

Γνωστά προϊόντα

Μερικά γνωστά προϊόντα της Henkel είναι το αποριπαντικό Persil, το σαμπουάν Fa και η κόλλα Pritt.
Ανδρόνικος Δημητρακόπουλος

Βιογραφία

Γεννήθηκε στο Συνεβρό των Καλαβρύτων το 1826 και βαφτίστηκε στο όνομα Ανδρέας. Εκάρη μοναχός στη Μονή Ταξιαρχών Αιγιαλείας. Αφού σπούδασε θεολογία στην Αθήνα, άρχισε να εργάζεται ως δάσκαλος. Πήγε στη Λειψία το 1858, όπου εφημέρευσε στην ελληνική εκκλησία. Έκανε βυζαντινολογικές έρευνες στη Λειψία, Μόσχα, Κίεβο και στο Άγιο Όρος. Επέστρεψε στη Λειψία και απεβίωσε εκεί το 1872. Συγκέντρωσε σημαντική βιβλιοθήκη, η οποία μεταφέρθηκε μετά τον θάνατό του στη Μονή των Ταξιαρχών, αλλά καταστράφηκε σχεδόν ολόκληρη κατά την πυρπόληση της μονής κατά την γερμανική κατοχή.
Διοργανώσεις Ε.Π.Σ. Πειραιά 1999–00

Το πρωτάθλημα της Ε.Π.Σ. Πειραιώς της περιόδου 1999-00 διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 91 σύλλογοι.

Α΄ Κατηγορία

Τους τίτλους των δυο ομίλων της Α΄ Κατηγορίας κατέκτησαν οι Αίας Σαλαμίνας και Ατρόμητος Πειραιώς, όπως και την προηγούμενη περίοδο. Οι δύο πρωταθλητές συμμετείχαν στο Ειδικό πρωτάθλημα ανόδου για την άνοδο στην Δ΄ Εθνική της περιόδου 2000-01.
Στη Β΄ Κατηγορία υποβιβάστηκαν οι 2 τελευταίες ομάδες κάθε ομίλου. Από τον πρώτο όμιλο υποβιβάστηκαν οι Μαύρος Αετός Κερατσινίου και Α.Γ.Σ. Νέας Περάμου, ενώ από το δεύτερο όμιλο υποβιβάστηκαν οι Α.Ο.Κ. Φαλήρου και Α.Ο. Ποντίων Νίκαιας.

Β΄ Κατηγορία

Τους τίτλους των δυο ομίλων της Β΄ Κατηγορίας κατέκτησαν οι Α.Σ. Ποντίων Δραπετσώνας και Αίας Ασπροπύργου. Την άνοδο στην Α΄ Κατηγορία κέρδισαν και οι δευτεραθλητές των δυο ομίλων, Ελλάς Ποντίων και Πειραϊκός.
Στη Γ΄ Κατηγορία υποβιβάστηκαν οι 3 τελευταίες ομάδες κάθε ομίλου. Από τον πρώτο όμιλο υποβιβάστηκαν οι Α.Ε. Καλλιθέας Τζιτζιφιών, Θησέας Πειραιά και Προφήτης Ηλίας Πειραιά, ενώ από το δεύτερο όμιλο υποβιβάστηκαν οι Μεγαρικός, Αχιλλέας Κορυδαλλού και Ίκαρος Ασπροπύργου.

Γ΄ Κατηγορία

Τους τίτλους των δυο ομίλων της Γ΄ Κατηγορίας κατέκτησαν ο Ολυμπιακός Καμινίων και ο Α.Ο. Καραβά.
Την άνοδο στη Β΄ Κατηγορία κατέκτησαν επίσης οι δευτεραθλητές και τριταθλητές των δυο ομίλων. Στον πρώτο όμιλο δευτεραθλήτρια ήταν η Αναγέννηση Σαλαμίνας και τριταθλήτρια η Α.Ε. Νεάπολης, ενώ στο δεύτερο όμιλο δευτεραθλητής ήταν ο Α.Ο. Αγίου Δημητρίου και τριταθλητής ο Εθνικός Νίκαιας.
Επαρχία της Ουέλβα

Η Ουέλβα (ισπανικά:Huelva) είναι μια επαρχία της νότιας Ισπανίας, στο δυτικό μέρος της αυτόνομης κοινότητας της Ανδαλουσίας. Συνορεύει με την Πορτογαλία, τις επαρχίες του Μπαδαχόθ, της Σεβίλλης, και του Κάδιθ, και τον Ατλαντικό Ωκεανό. Η πρωτεύουσα της είναι η Ουέλβα.
Η έκτασή της είναι 10.148 km². Ο πληθυσμός της είναι 483.792 (2005), από τους οποίους περίπου το 30% ζει στην πρωτεύυσα, και η πυκνότητα πληθυσμού της είναι 47,67/km². Περιλαμβάνει 79 δήμους.
Η οικονομία βασίζεται στην ππγεωργία]] και την μεταλλευτική. Τα περίφημα ορυχεία του Rio Tinto λειτουργούν από πριν το 1000 π.Χ., και ήταν η μεγάλη πηγή χαλκού για την Ρωμαϊκή Αυτοκρατορία. As an indication of the scope of ancient mining, sixteen million tons of Roman slag have been identified at the Roman mines. British companies resumed large-scale mining  in 1873; the district is the namesake of the Rio Tinto Group.
Φωκίωνος Νέγρη

Ιστορία

Ο σημερινός αυτός πεζόδρομος πήρε το όνομά του από τον Φωκίωνα Νέγρη (1846 - 1928), Αθηναίο πολιτικό και ακαδημαϊκό, πρόεδρο της Ακαδημίας Αθηνών, αμέσως μετά την ίδρυση της το 1926.
Αρχικά ο χώρος του ήταν δρόμος & πιο συγκεκριμένα είχε 2 ξεχωριστούς μονούς στις πλευρές του & πράσινο στην μέση & διαμορφώθηκε σε πεζόδρομο από τον δήμαρχο Μπέη την δεκαετία του '70.
Στις δεκαετίες του '50 και '60, η Φωκίωνος Νέγρη αποτελούσε κοσμικό κέντρο της αστικής κοινωνίας της Κυψέλης, αλλά και μια από τις πιο ακριβές περιοχές της Αθήνας. Είχε έντονη κοινωνική ζωή και αποτελούσε τόπο αναψυχής για εκατοντάδες Αθηναίους. Κατά μήκος του δενδρόφυτου πεζόδρομου υπήρχαν, όπως και σήμερα, καφετέριες, καφενεία, ζαχαροπλαστεία, μπυραρίες και εστιατόρια. 
Η Quinta του Μουτσάτσου ήταν από τα πρώτα νυκτερινά κέντρα της Αθήνας στη Φωκίωνος Νέγρη, όπως και το Top Hat, από τα πρώτα rock club της Αθήνας, χορευτικό στέκι της «εξεγερμένης» νεολαίας της δεκαετίας του '60, γνωστό για τους χορευτικούς διαγωνισμούς αντοχής στο ροκ εντ ρολ. Η περίφημη Θράκα (που δεν υπάρχει σήμερα) ήταν το δημοφιλές εστιατόριο της ευκατάστατης αστικής κοινωνίας της περιοχής.
Η αρχοντική αυτή γειτονιά, με επίκεντρό της τον ιστορικό πεζόδρομο της Φωκίωνος Νέγρη, φιλοξένησε για πολλά χρόνια την ελίτ της ελληνικής διανόησης. Ήταν προσφιλές στέκι συγγραφέων, καλλιτεχνών, ηθοποιών και κινηματογραφιστών (Δαλιανίδης), τραγουδιστών (Μαρινέλλα, Βίκυ Μοσχολιού) ή και ποδοσφαιριστών (Αντωνιάδης, Δομάζος). Όπως χαρακτηριστικά λέει σε συνέντευξή του ο Διονύσης Ζήβας, αρχιτέκτων και ομότιμος καθηγητής του ΕΜΠ, η Φωκίωνος Νέγρη είναι ένα επίτευγμα προπολεμικό. Την αποκαλούσαν Βία Βένετο της Αθήνας.
Το ζαχαροπλαστείο "Σελέκτ", στη γωνία Φωκίωνος Νέγρη και Επτανήσου, διάσημο για το περίφημο παγωτό Σικάγο, που λειτουργεί μέχρι σήμερα, ήταν στέκι με θαμώνες τον Νίκο Τσιφόρο, τον Αλέκο Σακελλάριο, τη Σοφία Βέμπο, τον Βασίλη Αυλωνίτη και τον Νίκο Σταυρίδη.

Αξιοθέατα

Η Δημοτική Αγορά της Κυψέλης, κτίσμα του 1935, που υλοποιήθηκε από το Δήμαρχο Αθηναίων Κώστα Κοτζιά, αποτελεί έξοχο αρχιτεκτόνημα του Μεσοπολέμου και χαρακτηριστικό δείγμα του αθηναϊκού μοντερνισμού. Κινδύνευσε να κατεδαφισθεί, αλλά μετά από πολλές παρεμβάσεις και έγγραφες διαμαρτυρίες αξιόλογων κατοίκων της περιοχής, όπως του συγγραφέα Μένη Κουμανταρέα (προς τιμήν του οποίου πήρε την ονομασία "Μένης Κουμανταρέας"  και του επίτιμου αντιπροέδρου του ΣτΕ Μιχάλη Δεκλερή, η Δημοτική Αγορά της Κυψέλης κηρύχθηκε διατηρητέο κτίσμα το 2006.
Η πολυκατοικία Λαναρά, που υψώνεται στη γωνία της οδού Φωκίωνος Νέγρη 23 και Επτανήσου, οικοδομήθηκε το 1938, σε σχέδια του μηχανικού Ι. Ζολώτα, και αποτελεί με τη χαρακτηριστική αισθητική της προοδευτικό δείγμα του μοντέρνου μεσοπολεμικού κινήματος.
Ο πεζόδρομος της Φωκίωνος Νέγρη κοσμείται επίσης μ' ένα ολόσωμο γυμνό άγαλμα από ορείχαλκο, την "Κόρη σε Έκσταση" (1939), έργο του γλύπτη Μιχάλη Τόμπρου (1889 - 1974), όπως και με την ορειχάλκινη προτομή του Κώστα Κοτζιά (1967), Δημάρχου Αθηναίων, φιλοτεχνημένη από τη γλύπτρια Λουκία Γεωργαντή (1919 - 2001).
Κουάτσα του Μαλάουι

Ετυμολογία

Το όνομα κουάτσα προέρχεται από την λέξη της Νιάντζα και της Μπέμπα που σημαίνει "αυγή" ενώ η λέξη tambala σημαίνει στη γλώσσα Νιάντζα "πετεινός" Στο πρώτο από τα κέρματα του 1 tambala εμφανίζεται ένας κόκορας.

Ιστορία

Το κουάτσα αντικατέστησε τη λίρα το 1971 σε ισοτιμία της 1 λίρας προς 2 κουάτσα (1 kwacha = 10 σελλίνια).

Το Φεβρουάριο του 2009, το 1 δολάριο ΗΠΑ ήταν ίσο με 140,97 κουάτσα.

Κέρματα

To 1971 εισήχθησαν κέρματα σε ονομαστικές αξίες των 1, 2, 5, 10 και των 20 ταμπάλα. Τα κέρματα του 1 και των 2 ταμπάλα κατασκευάστηκαν από μπρούντζο, ενώ τα υπόλοιπα από χαλκονικέλιο. Το 1986 προστέθηκαν τα κέρματα των 50 ταμπάλα και στη συνέχεια εκείνα του 1 κουάτσα. Τον Ιανουάριο του 2007 κυκλοφόρησαν διμεταλλικά κέρματα των 5 και των 10 κουάτσα (με ημερομηνία 2006) . Οι προαναφερθείσες ονομαστικές αξίες είναι όλες σήμερα σε κυκλοφορία.
Βραχονησίδα του κόλπου Φαούλ

Η ανώνυμη Βραχονησίδα - ύφαλος βρίσκεται στην Ερυθρά Θάλασσα στο κόλπο Φαούλ της Αιγύπτου. Απέχει 4 μίλια ή 5 χλμ από το κοντινότερο νησί το Ζαμπαργκάντ και 41 χλμ από το Ρας Μπανάς. Η βραχονησίδα είναι δημοφιλής για καταδύσεις και περιβάλλεται από κατακόρυφες βραχώδης ακτές σαν τοίχοι καλυμμένοι με κοράλια. 
Το νησί είναι γυμνό απο φυτά και στα νερά του μπορεί κάποιος να δει ένα είδος καρχαρία με άσπρες και γκρι βούλες και πολλά είδη πελαγίσιων ψαριών. Έχει ελλειψοειδές σχήμα και είναι σχεδόν επίπεδο ενώ περιβάλλεται από ύφαλο. Η βραχονησίδα είναι προσβάσιμη με πλοίο από τη Μάρσα Αλάμ από την οποία απέχει 150 χλμ.
Πολιορκία της Αταλάντης

Η εξέλιξη των γεγονότων

Ο Αθανάσιος Διάκος έστειλε τον εξάδελφό του Αντώνιο Κοντοσόπουλο να απελευθερώσει την Αταλάντη στις 27 Μαρτίου 1821. Οι Τούρκοι όμως πρόλαβαν και κλείστηκαν στις οχυρές οικίες από που αντιστάθηκαν πεισματικά στις επιθέσεις των Ελλήνων. Όταν όμως έμαθαν την παράδοση του κάστρου της Λιβαδιάς από τον Διάκο σταμάτησαν την αντίσταση (31 Μαρτίου). Έτσι  άλλη μία πόλη της Στερεάς Ελλάδας είχε ελευθερωθεί τον Μάρτιο.
Ντήτριχ Θ΄ του Λα Μαρκ

Βιογραφία

Ήταν ο δευτερότοκος γιος του Αδόλφου Γ΄ κόμη του Λα Μαρκ & της Κλέβης και της Μαργαρίτας των Γιούλιχ, κόρης του Γκέρχαρτ ΣΤ΄ κόμη του Μπερκ & Ράβενσταϊν.
Ο Αδόλφος Γ΄ παραχώρησε την κομητεία του Λα Μαρκ στον δευτερότοκο ήδη από το 1393. Ο Αδόλφος Γ΄ ήταν γιος της Μαργαρίτας κόμισσας της Κλέβης και κληρονόμησε την κομητεία της, που την έδωσε στον πρωτότοκο Αδόλφο Α΄ το 1394. Όμως το 1398 ο Ντήτριχ Θ΄ απεβίωσε στη μάχη και στο Λα Μαρκ τον διαδέχθηκε ο Αδόλφος Α΄, που ξαναένωσε τις δύο κομητείες.
Χαν

Με τον όρο χαν (εξελληνισμένο: χάνος) εννοείται τίτλος πολιτικής ή στρατιωτικής εξουσίας που προήλθε αρχικά από την κεντρική Ασία. Πρωτοχρησιμοποιήθηκε στις αλταϊκά ομιλούσες τουρκομογγολικές νομαδικές φυλές που ζούσαν βόρεια της Κίνας. Ως τίτλος φαίνεται πως χρησιμοποιήθηκε καταρχήν στη συνομοσπονδία των Ξιανμπέι για τον αρχηγό της, μεταξύ του 283 - 289 και επίσης ως κρατικός τίτλος από τη συνομοσπονδία Ρουράν.
Αργότερα υιοθετήθηκε από τους Ασίνα και κατόπιν τους Γκιοκτούρκ και τους Μογγόλους που τον διέδωσαν στην υπόλοιπη Ασία. Στα μέσα του 6ου αιώνα έγινε γνωστός ως «Χαγάνος - Βασιλέας των Τούρκων» στους Πέρσες.
Σήμερα έχει αποκτήσει πολλά ισοδύναμα νοήματα όπως διοικητής, αρχηγός ή κυβερνήτης. Επί του παρόντος, χάνοι υπάρχουν κυρίως στη νότια και κεντρική Ασία, το Αφγανιστάν και το Ιράν. Τα θηλυκά αντίστοιχα είναι χατούμ και χανούμ. Διάφοροι τουρκικοί και μογγολικοί λαοί από την κεντρική Ασία έδωσαν στον τίτλο μια νέα ισχύ μετά τις μογγολικές επιδρομές και αργότερα έφεραν τον τίτλο «χαν» στο Αφγανιστάν και τη βόρειο Ινδία. Πολύ αργότερα ο τίτλος υιοθετήθηκε από τους γηγενείς ως όνομα. Ο τίτλος Χαγάνος αποδίδεται ως Χαν των χαν (Χάνος των Χάνων) και ήταν ο τίτλος του Τζενγκίς Χαν και των λοιπών απογόνων-κυβερνητών σε αρρενογραμμική γραμμή διαδοχής.
Διονύσιος Χριστάκος

Βιογραφία

Γεννήθηκε το 1888 και σπούδασε νομικά. Άσκησε τη δικηγορία.
Εξελέγη βουλευτής Αθηνών το 1950 ως ανεξάρτητος (υποστηριζόμενος από τη Δημοκρατική Παράταξη).
Συγκεκριμένα, κατέλαβε την έδρα του Γεωργίου Παπανδρέου, όταν ο τελευταίος προτίμησε την έδρα της Θεσσαλονίκης, όπου επίσης είχε εκλεγεί.
Τα τελευταία χρόνια της ζωής του ήταν μέλος της Διοικούσας Επιτροπής της ΕΔΑ.
Πέθανε στον "Ευαγγελισμό" έπειτα από εγχείριση στα νεφρά σε ηλικία 63 ετών στην Αθήνα στις 21 Αυγούστου 1951 και ετάφη την επομένη στο Πρώτο Νεκροταφείο Αθηνών. Με τη σύζυγό του, Ρωξάνη, απέκτησαν 2 γιους, τον Κωνσταντίνο και το Γιάννη.
Αιθυλομάδα

Ετυμολογία

Το όνομα της ομάδας παράγεται από τον αιθέρα, τον πρώτο γεννημένο στοιχειακό θεό του αέρα και το "ύλη", που αναφέρεται στο "υλικό".
Norwegian Broadcasting Corporation

Οικονομικά

Το 94% της χρηματοδότησης της NRK προέρχεται από ένα υποχρεωτικό ετήσιο φόρο που καταβάλλεται από όποιον κατέχει ή χρησιμοποιεί μια τηλεόραση ή συσκευή ικανή να λαμβάνει τηλεοπτικές μεταδόσεις. Το υπόλοιπο προέρχεται από εμπορικές δραστηριότητες, όπως το πρόγραμμα και πωλήσεις DVD, τα spin-off προϊόντα και από ορισμένους χορηγούς.

Δραστηριότητες και πρωτοβουλίες

Η NRK διοργανώνει σε συνεργασία με επιλεγμένους φορείς τον τηλεμαραθώνιο TV-aksjonen που είναι ένας ετήσιος έρανος για τη συγκέντρωση χρημάτων για φιλανθρωπικούς σκοπούς. Καθιερώθηκε το 1974 και απευθύνεται σε όλους τους πολίτες της Νορβηγίας. Κατά την εκδήλωση γίνονται δωρεές από εταιρείες και ιδιωτικά πρόσωπα, άμεσα στον επιλεγμένο φορέα. Το σημαντικότερο κομμάτι των χρημάτων συγκεντρώνεται από τους σχεδόν 100.000 εθελοντές σε ολόκληρη τη χώρα, που πηγαίνουν από πόρτα σε πόρτα με κουτιά συγκέντρωσης χρημάτων. Η συγκέντρωση χρημάτων γίνεται την ίδια μέρα με την τηλεμαραθώνιο και ο σκοπός για τον οποίο θα διατεθούν τα χρήματα καθορίζεται από την ερανική επιτροπή του σταθμού NRK.
Το σύνθημα για την εκστρατεία του 2015 είναι «Μπορούμε ακόμα να σώσουμε τα τροπικά δάση». Τα χρήματα προβλέπεται να διατεθούν για την ενίσχυση της προσπάθειας για τη διατήρηση των τροπικών δασών σε μεγάλες και περιβαλλοντικά σημαντικές εκτάσεις, στη Βραζιλία, το Περού, το Κονγκό και τη Νέα Γουινέα.
Αβάντι Σάμου

Γενικά στοιχεία

Το Αβάντι βρίσκεται στη Ν. Σάμο, στο νοτιοανατολικό άκρο του Κόλπου του Μαραθόκαμπου, σχεδόν απέναντι από το νησάκι Σαμιοπούλα (στα ΝΑ), σε υψόμετρο 35 μέτρων. Απέχει από την πόλη της Σάμου 35 χλμ. περίπου, προς τα νοτιοδυτικά. Αναγνωρίστηκε επίσημα ως οικισμός το 1991 και υπήχθη στην κοινότητα Σπαθαραίων. Το 1997 προσαρτήθηκε στον καποδιστιακό δήμο Πυθαγορείου (ΦΕΚ 244Α - 04/12/1997) και από το 2010 υπάγεται στον καλλικρατικό δήμο Σάμου (ΦΕΚ 87Α - 07/06/2010). Παράλληλα, ο οικισμός μετονομάστηκε σε Αβάντι.
Διοργανώσεις Ε.Π.Σ. Λάρισας 2017–18

Α΄ Κατηγορία

Η A΄ Κατηγορία διεξάγεται σε έναν όμιλο με 16 ομαδες. Ο πρωταθλητής θα ανακηρυχθεί μέσω αγώνων κατάταξης (Play Off) μεταξύ των 4 πρώτων της κανονικής διάρκειας και κερδίζει την άνοδο στη Γ' Εθνική. Ο τελευταίος της κανονικής περιόδου καθώς και μια ή δυο (αν υποβιβαστεί ο μοναδικός εκπρόσωπος της ΕΠΣΛ στη Γ΄ Εθνική Αχιλλέας Φαρσάλων) ακόμα ομάδες που θα κριθούν επίσης με αγώνες κατάταξης (play out) θα υποβιβαστουν στην Α1 κατηγορία.
Πρωταθλήτρια για την περίοδο 2017-18 ανακηρύχθηκε η ομάδα του Οικονόμου Τσαριτσάνης

Β΄ Κατηγορία

Στη Β κατηγορία συμμετείχαν 42 σύλλογοι χωρισμένοι σε τρεις ομίλους. Οι πρωταθλήτριες ομάδες κάθε ομίλου καθως και 2 δευτεραθλήτριες μετά από αγώνες κατάταξης προβιβάστηκαν στην Α1. Τελικά κατηγορία ανέβηκαν και οι τρεις δευτεραθλήτριες για να καλυφτεί το κενό της Ακαδημίας Τυρνάβου που επέλεξε να μην αγωνιστει στην Α1.
Μετά την απόφαση που λήφθηκε στη Γενική Συνέλευση της ΕΠΣΛ της 21ης Ιουνίου 2018 για την αναδιάρθρωση των κατηγοριών  (ουσιαστικά κατάργηση της Γ κατηγορίας) , καμία ομάδα δεν υποβιβάστηκε.
Greek Reporter

Ιστορία

Ιδρύθηκε το 2008 από τον Αναστάσιο Παπαποστόλου ως Greek Hollywood Reporter, μία πύλη ειδήσεων για την ελληνική κοινότητα στον τομέα της ψυχαγωγίας. Δύο χρόνια αργότερα, ο ιστότοπος διευρύνθηκε για να στοχεύσει όλη την ελληνική διασπορά και άλλαξε το όνομά του σε Greek Reporter.
Λίτσα Διαμάντη

Βιογραφία

Η Λίτσα Διαμάντη (Ευαγγελία Κοσμίδου το πραγματικό όνομα) γεννήθηκε το 1949 στον Κολωνό, ενώ σε ηλικία τεσσάρων ετών μετακόμισε με τους γονείς της στο Αιγάλεω, όπου τελείωσε το σχολείο. 
Ήταν μόλις έξι ετών όταν τραγούδησε για πρώτη φορά σε μια οικογενειακή γιορτή το «Εκεί Ψηλά Στον Αϊ-Λια». Ξεκίνησε να παίζει ακορντεόν από οκτώ χρονών. 
Έντεκα χρονών έγραφε στο ημερολόγιό της: "Θέλω να γίνω (καλή) τραγουδίστρια, να βλέπω το όνομά μου στις φωτεινές επιγραφές, να αρέσω και να με χειροκροτεί ο κόσμος". Μόλις τελείωσε το Δημοτικό εμφανίσθηκε με το ακορντεόν, αρχικά σε θερινούς κινηματογράφους μαζί με τον Αγκόπ και στη συνέχεια σε πανηγύρια, μαζί με δημοτικά συγκροτήματα.
Στα 13 είχε την πρώτη της επαφή με τη δισκογραφία, όπου σε ένα δισκάκι 45 στροφών είπε το πρώτο της τραγούδι με τίτλο "Ένα δειλινό του Απρίλη" στην εταιρεία Ντο-Ρε. Το 1965, σε ηλικία μόλις 16 ετών ηχογράφησε τις περίφημες «Συννεφιές» του Γιώργου Μητσάκη.
Απόστολος Καλδάρας, Γιάννης Σπανός, Γιώργος Κατσαρός, Γιώργος Μητσάκης, Άκης Πάνου, Λυκούργος Μαρκέας, Χρήστος Νικολόπουλος, Αλέξης Παπαδημητρίου, Σταμάτης Κραουνάκης συνεργάστηκαν μαζί της, ενώ μοιράστηκε το ίδιο μικρόφωνο με τα μεγαλύτερα ονόματα του λαϊκού τραγουδιού από τον Τόλη Βοσκόπουλο μέχρι τον Στέλιο Καζαντζίδη.
Μάκης Λυκούδης

Βιογραφικά στοιχεία

Ο Λυκούδης ξεκίνησε από τον  ΑΟ Θρίαμβος Πατρών και πήρε μετεγγραφή στον Ν.Ο. Πατρών το 1988 και μαζί του κατέκτησε το πανελλήνιο πρωτάθλημα νέων του 1988. Με τον Ναυτικό Όμιλο ήταν κυπελλούχος Ελλάδος το  1995 και φιναλίστ τις χρονιές 1992, 1996, 1997 και 1998. Με τον Όμιλο ήταν 4ος στο κύπελλο κυπελλούχων Ευρώπης του 1993 , τρίτος στο μεσογειακό κύπελλο του 1994 και 4ος στο μεσογειακό κύπελλο του 1998. Μεγαλύτερη επιτυχία ήταν ο χαμένος τελικός του Λεν Τρόφι το 1999 . 
Το 2002 πήρε μεταγραφή για τον Παναθηναϊκό ως το 2005 που σταμάτησε να αγωνίζεται αλλά συνέχισε στον Παναθηναϊκό ως προπονητής. Έπειτα συνέχισε στην Ν.Ε. Πατρών και από το 2010 ανέλαβε προπονητής στον Ν.Ο. Πατρών, το 2011 έφυγε από τον Όμιλο κι επέστρεψε την Ν.Ε. Πατρών. Πλέον εργάζεται ως καθηγητής Φυσικής Αγωγής στο 2ο Γυμνάσιο Πατρών.
1507 Βάασα

Φυσικά χαρακτηριστικά

Τα φυσικά χαρακτηριστικά του Βάασα είναι άγνωστα. Ο Βάασα περιστρέφεται γύρω από τον εαυτό του μία φορά κάθε 34 ώρες και 4 λεπτά, μία αργή περιστροφή για αστεροειδή.
Φρειδερίκος της Καστίλης

Βιογραφία

Ήταν ο δευτερότοκος γιος του Φερδινάνδου Γ΄ της Καστίλης & Λεόν και της Ελισάβετ της Σουηβίας, κόρης του Φιλίππου δούκα της Σουαβίας και της Ειρήνης Αγγελίνας. 
Γεννήθηκε στη Γκουαδαλαχάρα. Έπειτα από την κατάκτηση της Σεβίλλης, ήταν απογοητευμένος από τη διακυβέρνηση του αδελφού του Αλφόνσου Ι΄ και μάλλον συμμετείχε στην εξέγερση του άλλου αδελφού του Ερρίκου το 1255. Εξορίστηκε από τη χώρα το 1260 και με τον Ερρίκο πρόσφεραν τις υπηρεσίες τους ως περιφερόμενοι ιππότες στον σουλτάνο Μουχάμαντ Αλ Μουστανσίρ σουλτάνο της Τυνησίας.
Έπειτα υπηρέτησε τον Μαμφέδο των Χοενστάουφεν της Σικελίας και πολέμησε στη μάχη του Μπενεβέντο το 1266. Διέφυγε πριν την ήττα και επέστρεψε στην Τύνιδα. Το 1267 έγινε στη Σικελία εξέγερση εναντίον του Καρόλου των Καπετιδών-Ανζού και αυτό του έδωσε την ευκαιρία να επιστρέψει υπέρ του Κορραδίνου των Χοενστάουφεν, ανιψιού του Μαμφρέδου. Ο Ερρίκος, που είχε στη Ρώμη γίνει συγκλητικός, υποστήριξε και εκείνος τον Κορραδίνο. Μετά τη μάχη του Ταλιακότσο και την ήττα του Κορραδίνου υποχρεώθηκε να παραδοθεί στο Αγκριτζέντο (Ακράγαντα) το 1269. Διέφυγε τη φυλάκιση και μετέβη στην Τυνησία, όπου πολέμησε εναντίον της Η΄ Σταυροφορίας το 1270. 
Το 1272 συμφιλιώθηκε με τον αδελφό του Αλφόνσο Ι΄ και επέστρεψε στην Καστίλη, όπου έγινε σύμβουλός του. Ενεπλάκη σε συνωμοσία για τη διαδοχή και εκτελέστηκε μυστικά από τον Αλφόνσο Ι΄ το 1277.

Οικογένεια

Νυμφεύτηκε το 1274 την 4η εξαδέλφη του Αικατερίνη Αγγελίνα, κόρη του Νικηφόρου Α΄ δεσπότη της Ηπείρου. Η αδελφή του Νικηφόρου Α΄, η Ελένη Αγγελίνα, είχε παντρευτεί τον Μαμφρέδο.
Κωνσταντίνος Ζησίου

Βιογραφία

Γεννήθηκε σε κάποιο χωριό της Πίνδου. Σπούδασε στην Αθήνα και διορίστηκε σε διάφορα επαρχιακά γυμνάσια. Αργότερα δίδαξε επί πολλά χρόνια στη Ριζάρειο Σχολή, στο Αρσάκειο και στο Α΄ Γυμνάσιο Αθηνών. Επίσης, δίδαξε επί τριάντα χρόνια στην Εταιρεία των Φίλων του Λαού ελληνική ιστορία. Διετέλεσε σύμβουλος της Αρχαιολογικής Εταιρείας και ήταν ειδικός στην ανάγνωση των αρχαίων επιγραφών.